Kamal Soltanov

**Kamal Nəsir oğlu Soltanov** () — azərbaycanlı riyaziyyatçı alim, riyaziyyat elmləri doktoru, professor. Azərbaycan Milli Elmlər Akademiyasının üzvü. 2006-cı ildə "Who`s who", 2025-ci ildə isə "Who`s who in Science" kitablarına daxil edilib.

## Həyatı
Kamal Soltanov 19 mart 1949-cu ildə Kürdəmirdə anadan olmuşdur. 1966-cı ildə Göyçay şəhər 1 saylı onbirillik məktəbi bitirib. 1966–1971-ci illərdə Bakı Dövlət Universitetində təhsil almışdır. Universiteti bitirdikdən sonra Azərbaycan Milli Elmlər Akademiyasının Riyaziyyat və Mexanika İnstitutunda fəaliyyətə başlamışdır. 1972-ci ildə Moskva Dövlət Energetika İnstitutunun aspiranturasına qəbul olmuş və 1975-ci ildə aspiranturanı uğurla başa vuraraq Azərbaycana qayıtmışdır. Daha sonra elmi fəaliyyətini Riyaziyyat və Mexanika İnstitutunda davam etdirmiş, namizədlik və doktorluq dissertasiyalarını müdafiə etmişdir.

## Elmi fəaliyyəti
Kamal Soltanov 120-dən çox elmi məqalənin müəllifidir. 1972-ci ilin noyabr ayında Moskva Dövlət Energetika İnstitutunun (MEİ) aspiranturasına daxil olub. 1971-ci ildə aspirantura səviyyəsini bitirib, Azərbaycan EA-nın Riyaziyyat və Mexanika İnstitutuna qayıdıb.1976-cı ildə fizika-riyaziyyat elmləri namizədi elmi dərəcəsi alaraq 2003-cü ilə qədər Azərbaycan Milli Elmlər Akademiyasıda işləyib. 1992-ci ilin yanvar ayında yeni dissertasiya işini Lomonosov adına Moskva Dövlət Universitetinin Elmi Şurasına təqdim edib və 1993-cü ildə müdafiə edib. 1996–2003-cü illərdə yeni açılmış "Qeyri-xətti Analiz" şöbəsinin müdiri işləyib. 1994–1997-ci illər arasında İNTAS-ın üçillik layihəsində Cənubi Qafqaz dövlətləri üzrə rəhbər vəzifəsində çalışıb. 2000-ci ildə professor elmi dərəcəsini alıb. 2003–2016-cı illərdə Hacettepe Universiteti də (Ankara, Türkiyə) Prof. Dr. işləyib. 2011–2014-cü illərdə Türkiyə–Ukrayna üçillik birgə çalışma layihəsində layihə rəhbəri kimi işləyib. 2018–2020-ci illərdə İğdır Universitetində (İğdır, Türkiyə) Prof. Dr. işləyib.

## Riyaziyyatçı kimi əldə etdiyi yeniliklər
* Yeni bir qeyri-xətti metrik fəzalar sinfi müəyyən edilməsi, onların xassələri, Lebeq, Sobolev və Orliç-Sobolev fəzaları ilə əlaqələrinin araşdırılması. Bu sinif fəzaların qeyri-xətti diferensial tənliklərin həllər sinfi olduğu göstərilməsi və s. Prandtl-von Mizes tənliyinin həllinin varlığı və sinfinin göstərilməsi.

* Yeni sabit nöqtə teoremlərinin isbatlanması və onlarin bilinən bu tip nəticələrdən daha geniş operatorlar sinifləri üçün tətbiq edilə biləcəyinin göstərilməsi və s.

* Qeyri-xətti tənliklərin normal həll oluna bilməsini öyrənmək üçün yeni yöntəmin verilməsi və tətbiqi.

* Navier-Stokes tənliyinin zəif həllinin nə zaman tək olacağını göstərən yetərli şərtlərin əldə edilməsi və onlardan istifadə edərək təklik teoreminin isbat edilməsi.

* Neuro-net və Rimann problemi ilə bağlı bir neçə problemin araşdırılması.

* Xərçəng xəstəliyinin yayılması ilə bağlı yeni riyazi model verib onun davranışının araşdırılması və s.

## Beynəlxalq fəaliyyəti
2003-cü ildə Kamal Soltanov Türkiyənin Hacettepe Universitetinə dəvət edilmiş və burada 13 il çalışmışdır. Daha sonra, 2018–2020-ci illərdə Türkiyənin İğdır Universitetində tədqiqatlarını davam etdirmişdir.

## Əsas nailiyyətlər
* 120-dən çox elmi məqalənin müəllifi.
* "Navye-Stoks" tənliklərinin həllini tapması, bu problemin riyaziyyat elminin tarixinə düşməsinə səbəb olmuşdur.

## Redaktorluq fəaliyyəti
* "Set-Valued Mathematics and Applications" jurnalının baş redaktoru (2018–)
* "Turkic World Mathematical Society (TWMS) Journal of Pure and Applied" jurnalının redaksiya heyətinin üzvü (2015–)
* Azərbaycan Milli Elmlər Akademiyasının "Transactions" jurnalının redaksiya heyətinin üzvü
* Azərbaycan Milli Elmlər Akademiyasının Riyaziyyat və Mexanika İnstitutunun (IMM) "Proceedings" jurnalının redaksiya heyətinin üzvü
* Central European Journal of Mathematics (Open Math.) jurnalının redaksiya heyətinin üzvü (2014–2020)
* "Hacettepe J. of Math. & Statistics" jurnalının redaksiya heyətinin üzvü (2006–2013)

### Jurnallarda rəyçilik
* Mathematical Notes (Mathematical Notice)
* Siberian Mathematical Journal
* Hindawi Publishing Corp.-ın bəzi jurnallarında
* "Elsevier"in bəzi jurnallarında
* "Springer"in bəzi jurnallarında
* Turkish Journal of Mathematics
* Hacettepe Journal of Mathematics and Statistics

## Mükafatları
* Azərbaycan və SSRİ Elmlər Akademiyasının fəxri təltifləri – Qeyri-xətti analiz və qeyri-xətti sərhəd məsələləri sahəsində nailiyyətlərinə görə (1977–1989)
* Səlcuq Universitetinin (Konya, Türkiyə) Fəxri Tədqiqat Mükafatı (1998, 1999)
* WIAS — Berlin mükafatı (1997)

* Azərbaycan Respublikasının Fəxri Fərmanı ilə təltif edilmişdir.

## İstinadlar

## Xarici keçidlər